**Lucas Tucci di Grassi** (født 11. august 1984 i São Paulo) er en brasiliansk racerfører som kjørte i Formel 1 for Virgin Racing i 2010-sesongen. Han er Pirellis offisielle testfører for 2011-sesongen.

Karriere
--------

### Tidlig karriere

Di Grassis karriere i gokart nådde sin topp i 2000, med en femteplass i Formel A-verdensmesterskapet. I 2002 begynte han sin formelbil-karriere i det brasilianske Formel Renault-mesterskapet, hvor han kom på andreplass etter mesteren Sérgio Jimenez.

I 2003 gikk Di Grassi til Formel 3, hvor han kjørte i det søramerikanske mesterskapet for Avallone Motorsport. Han avsluttet sesongen på andreplass, med en seier og elleve andre pallplasseringer. Dette til tross for at han måtte stå over de siste seks løpene etter et voldsomt krasj i Curitiba-runden. Han reiste også til Europa for å kjøre fire løp i Formel 3 Euroseries for Prema Powerteam, hvor han fikk en fjerdeplass som beste plassering.

Året etter flyttet han til Europa på permanent basis, og fikk et sete hos Hitech Racing i Britisk Formel 3. Sesongen ble toppet med to seire og en åttendeplass totalt i sammendraget. Et annet høydepunkt det året var en pallplassering på hans debut i Macaos Grand Prix med Hitech.

I 2005 kjørte Di Grassi på fulltid i F3 Euroseries med Manor Motorsport. Mot det dominerende ASM-teamet med førerne Lewis Hamilton og Adrian Sutil klarte han bare å få en enkelt seier, men endte sesongen på tredjeplass i mesterskapet. På slutten av sesongen vendte Di Grassi tilbake til Macao, denne gang med Manor, og vant løpet fra tredjeplass på griden. Mesteren i F3 Euroseries, Lewis Hamilton, deltok dog ikke i løpet.

#### GP2 (2006–09)

Di Grassi kjører for Campos Grand Prix på Silverstone-runden av 2008-sesongen i GP2.
I 2006 gikk Di Grassi til neste steg i sin karriere, GP2-mesterskapet, hvor han kjørte for Team Durango. Det ble imidlertid en moderat debutsesong, med bare 8 poeng og 17.-plass i mesterskapet.

For 2007-sesongen gikk han til de regjerende mesterne ART Grand Prix. Han tok jevnlig poeng gjennom hele sesongen, og hadde bare et løp uten poeng på de 13 første løpene. Selv om han ennå ikke hadde vunnet et løp var han allerede i tetstriden i mesterskapet med iSports Timo Glock.

Han fikk sin første seier for året i den 14. runden av mesterskapet på Istanbul Park, og tok med det over ledelsen i mesterskapet, men Glock gikk igjen forbi han da han vant sprintløpet samme helg, og Glock vant senere også tittelen.

Mens han var testfører for Renault F1 arbeidet Di Grassi også med testing av den nye modellen GP2-bil (som skulle brukes mellom 2008 og 2010). Han tok imidlertid opp sin GP2-karriere igjen i 2008 da han fikk et sete i Campos Racing fra runde 4 og framover, hvor han erstattet Ben Hanley. På de to første løpshelgene han deltok tok han tre andreplasser og en fjerdeplass, som ble etterfulgt av to seire, og han så en tid ut til å kunne kjempe om mesterskapet, helt til en kollisjon med Giorgio Pantano (som ble diskvalifisert for hendelsen) på den siste runden på Spa i praksis knuste hans håp. Han avsluttet sesongen på tredjeplass i mesterskapet, ti poeng bak Pantano tross seks løp mindre kjørt.

Han kjørte også i GP2 i 2009, nå med Racing Engineering, og kom igjen på tredjeplass, og avsluttet sesongen med samme antall poeng som i 2008.

### Formel 1

#### Virgin (2010)

Di Grassi fullførte sitt og Virgin-teamets første løp i Malaysias Grand Prix 2010.
Di Grassi ble sammen med Timo Glock fører for det nye Formel 1-teamet Virgin Racing for 2010-sesongen. Teamet, som opprinnelig het Manor, ble omdøpt da eieren av Virgin Group, Richard Branson, kjøpte en 20%-eierandel. Di Grassi kom på 24.-plass i mesterskapet, med en 14.-plass i Malaysia som beste resultat.

21. desember 2010 sto di Grassi uten et førersete for 2011-sesongen, etter at Virgin bekjentgjorde at Jérôme d'Ambrosio skulle bli teamets fører sammen med Timo Glock.

#### Dekktesting for Pirelli

6. juli 2011 ble di Grassi ansatt som Pirellis offisielle tester for utviklingen av Formel 1-dekk for 2011-sesongen, og vil kjøre det italienske selskapets Toyota TF109 testbil i fem testomganger for å utvikle den neste generasjonen dekk, i tillegg til å overvære flere løpshelger hvor han skal samle informasjon om dekkenes ytelse og være til stede på tekniske briefinger.

Resultater
----------

### Karriereoversikt

| Sesong | Mesterskap | Team | Løp | Seire | Poles | R/runder | Pallplass | Poeng | Plass |
| --- | --- | --- | --- | --- | --- | --- | --- | --- | --- |
| 2002 | Formel Renault 2,0 Brasil | G Force Motorsport | 10 | 2 | 1 | 0 | 6 | 137 | **2.** |
| 2003 | Formel 3 Sør-Amerika | Avallone Motorsport | 12 | 1 | 3 | 0 | 11 | 164 | **2.** |
| Formel 3 Euroseries | Prema Powerteam | 4 | 0 | 0 | 0 | 0 | 5 | 21. |
| 2004 | Britisk Formel 3 | Hitech Racing | 24 | 2 | 3 | 0 | 6 | 130 | 8. |
| Bahrain Superprix | 1 | 0 | 0 | 0 | 0 | N/A | 19. |
| Macaos Grand Prix 2004 | 1 | 0 | 0 | 0 | 1 | N/A | **3.** |
| Formel 3 Masters 2004 | 1 | 0 | 0 | 0 | 0 | N/A | 5. |
| 2005 | Formel 3 Euroseries 2005 | Manor Motorsport | 19 | 1 | 2 | 1 | 6 | 68 | **3.** |
| Macaos Grand Prix 2005 | 1 | 1 | 0 | 0 | 1 | N/A | **1.** |
| Formel 3 Masters 2005 | 1 | 0 | 0 | 0 | 1 | N/A | **3.** |
| Formel 1 | Renault F1 | Testfører |
| 2006 | GP2 | Durango | 20 | 0 | 0 | 0 | 2 | 8 | 17. |
| 2007 | GP2 | ART Grand Prix | 21 | 1 | 0 | 0 | 7 | 77 | **2.** |
| 2008 | GP2 | Barwa International Campos Team | 14 | 3 | 0 | 2 | 6 | 63 | **3.** |
| Formel 1 | Renault F1 | Testfører |
| 2009 | GP2 | Racing Engineering | 20 | 1 | 1 | 2 | 8 | 63 | **3.** |
| Formel 1 | Renault F1 | Testfører |
| 2010 | Formel 1 | Virgin Racing | 19 | 0 | 0 | 0 | 0 | 0 | 24. |

### Fullstendige GP2-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | Durango | VALLøp. 117 | VALLøp. 216 | SMRLøp. 1Ret | SMRLøp. 2Ret | GERLøp. 118 | GERLøp. 213 | ESPLøp. 112 | ESPLøp. 29 | MONLøp. 1*11* | GBRLøp. 1Ret | GBRLøp. 2EX | FRALøp. 17 | FRALøp. 26 | GERLøp. 1Ret | GERLøp. 2Ret | HUNLøp. 113 | HUNLøp. 2Ret | TURLøp. 15 | TURLøp. 29 | ITALøp. 110 | ITALøp. 214 | **17.** | **8** |
| 2007 | ART Grand Prix | BHRLøp. 15 | BHRLøp. 2Ret | ESPLøp. 13 | ESPLøp. 23 | MONLøp. 15 | FRALøp. 12 | FRALøp. 24 | GBRLøp. 14 | GBRLøp. 24 | EURLøp. 12 | EURLøp. 26 | HUNLøp. 14 | HUNLøp. 24 | TURLøp. 11 | TURLøp. 211 | ITALøp. 113 | ITALøp. 24 | BELLøp. 13 | BELLøp. 23 | VALLøp. 1Ret | VALLøp. 213 | **2.** | **77** |
| 2008 | Campos Racing GP2 | ESPLøp. 1  | ESPLøp. 2  | TURLøp. 1  | TURLøp. 2  | MONLøp. 1  | MONLøp. 2  | FRALøp. 12 | FRALøp. 24 | GBRLøp. 12 | GBRLøp. 22 | GERLøp. 15 | GERLøp. 2Ret | HUNLøp. 11 | HUNLøp. 2*10* | EURLøp. 14 | EURLøp. 2*1* | BELLøp. 120 | BELLøp. 25 | ITALøp. 11 | ITALøp. 211 |  | **3.** | **63** |
| 2009 | Racing Engineering | ESPLøp. 1Ret | ESPLøp. 210 | MONLøp. 14 | MONLøp. 24 | TURLøp. 18 | TURLøp. 2*1* | GBRLøp. 12 | GBRLøp. 219 | GERLøp. 17 | GERLøp. 2Ret | HUNLøp. 1**2** | HUNLøp. 23 | VALLøp. 119 | VALLøp. 2Ret | BELLøp. 13 | BELLøp. 2Ret | ITALøp. 13 | ITALøp. 22 | PORLøp. 13 | PORLøp. 215 |  | **3.** | **63** |

### Fullstendige Formel 1-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Konstruktør | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Virgin Racing | VirginVR-01 | CosworthCA2010 2,4 V8 | BHRRet | AUSRet | MAL14 | CHNRet | ESP19 | MONRet | TUR19 | CAN19 | EUR17 | GBRRet | GERRet | HUN18 | BEL17 | ITA20 | SIN15 | JPNDNS | KORRet | BRANC | ABU18 | **24.** | **0** |

Referanser
----------

1. 1 2 3  «Di Grassi confirmed as Pirelli test driver». *Formula1.com*. Formula One Administration. 6. juli 2011. Arkivert fra originalen 8. juli 2011. Besøkt 2. oktober 2011.
2. 1 2 3 4  «Meet the rookies: Lucas di Grassi». F1Fanatic.co.uk. 2007. Besøkt 2. oktober 2011.
3. ↑  «GP2 Turkey Feature: di Grassi takes title lead». MaximumMotorsport.co.uk. 2007. Arkivert fra originalen 17. desember 2007. Besøkt 2. oktober 2011.
4. ↑  «GP2 Turkey Sprint: Glock back on top». MaximumMotorsport.co.uk. 2007. Arkivert fra originalen 21. oktober 2007. Besøkt 2. oktober 2011.
5. ↑  «Di Grassi in GP2 Return with Campos». autosport.com. 9. juni 2008. Besøkt 2. oktober 2011.
6. ↑  «Di Grassi joins Racing Engineering». autosport.com. 27. februar 2009. Besøkt 2. oktober 2011.
7. ↑  «Di Grassi joins Timo Glock at Virgin Media». Gareth Llewellyn-Stevens. 2009. Besøkt 2. oktober 2011.
8. ↑  «D'Ambrosio secures Virgin race seat». *autosport.com*. Haymarket Publications. 21. desember 2010. Besøkt 2. oktober 2011.

Eksterne lenker
---------------

* (pt) Offisielt nettsted Rediger på Wikidata

* (en) Lucas Di Grassi – kategori av bilder, video eller lyd på Commons Rediger på Wikidata

* (en) Lucas Di Grassi – galleri av bilder, video eller lyd på Commons Rediger på Wikidata
* (de) Lucas di Grassi – Munzinger Sportsarchiv Rediger på Wikidata

* (en) Lucas di Grassi – racing-reference.info Rediger på Wikidata

* (en) Lucas di Grassi – Driver Database Rediger på Wikidata
* @lucasdigrassi på Twitter
* Karrierestatistikk for Lucas Di Grassi på Driver Database

|  |  |
| --- | --- |
| Oppslagsverk/autoritetsdata | Munzinger (sport)
 |